[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
                    Bucureşti, 15.04.2013

                PL-x  459/2010/2012/2013
	
	COMISIA PENTRU CULTURĂ, ARTE, MIJLOACE DE INFORMARE ÎN MASĂ
               Bucureşti, 15.04.2013

          PL-x  459/2010/2012/2013
	                                                                           Bucureşti, 10.05.2006

                                                                           Nr.  Pl.x – 289/2006


RAPORT  COMUN 
asupra 
reexaminării Legii pentru modificarea şi completarea Legii Arhivelor Naţionale nr.16/1996, ca urmare a 

Deciziei Curţii Constituţionale nr.1.575 din 7 decembrie 2011, publicată în Monitorul Oficial al României, 

Partea I, nr.908 din 21 decembrie 2011
În conformitate cu prevederile art.134 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru cultură, arte, mijloace de informare în masă au fost sesizate cu reexaminarea Legii pentru modificarea şi completarea Legii Arhivelor Naţionale nr.16/1996, ca urmare a Deciziei Curţii Constituţionale nr.1.575 din 7 decembrie 2011, publicată în Monitorul Oficial al României, Partea I, nr.908 din 21 decembrie 2011, trimisă cu adresa nr. PL-x 459/2010/2012 din      18 iunie 2012, înregistrată la Comisia juridică, de disciplină şi imunităţi sub nr. 31/517 din 20 iunie 2012, respectiv la Comisia pentru cultură, arte, mijloace de informare în masă cu nr. 30/296 din 18 iunie 2012.

Această  lege a fost adoptată de Camera Deputaţilor şi de Senat, cu respectarea prevederilor art. 75 şi ale art. 76 alin. (2) din Constituţia României, republicată.

În data de 15 noiembrie 2011, un grup de 61 de deputaţi aparţinând Grupului parlamentar al Partidului Social Democrat şi de 55 de deputaţi aparţinând Grupului parlamentar al Partidului Naţional Liberal au înaintat Curţii Constituţionale sesizarea referitoare la neconstituţionalitatea art. 19, art. 191 şi art. 192 din Legea pentru modificarea şi completarea Legii Arhivelor Naţionale nr. 16/1996.
În motivarea sesizării de neconstituţionalitate, autorii acesteia susţin că proiectul de lege a fost adoptat de Senat ca prima Cameră sesizată, forma adoptată fiind trimisă la Camera Deputaţilor, cu rol de Cameră decizională. În cadrul acestei Camere, procedura de adoptare a fost viciată prin faptul că au fost puse în discuţie o serie de amendamente la art. 18, art. 19 şi art. 29 din Legea nr. 16/1996, care nu au fost analizate, în primă instanţă, de Senat. Or, "legea trebuie să fie rezultanta manifestării de voinţă concordantă a ambelor Camere ale Parlamentului." Cu privire la acest aspect, autorii sesizării invocă o serie de considerente ale Deciziei Curţii Constituţionale nr. 472 din 22 aprilie 2008, publicată în Monitorul Oficial al României, Partea I, nr. 336 din 30 aprilie 2008, conform cărora modificările şi completările pe care Camera decizională le aduce asupra proiectului de lege adoptat de prima Cameră sesizată trebuie să se raporteze la materia avută în vedere de iniţiator şi la forma în care a fost reglementată de prima Cameră. Altfel, se ajunge la situaţia ca o singură Cameră, şi anume Camera decizională, să legifereze, ceea ce contravine principiului bicameralismului consacrat de art. 61 alin. (2) din Constituţie, precum şi competenţelor stabilite pentru cele două Camere, potrivit prevederilor constituţionale ale art. 75 alin. (1).
ConstituţieÎn legătură cu această situaţie, autorii obiecţiei de neconstituţionalitate consideră că, pentru amendamentele formulate, trebuia să se solicite avizul Consiliului Legislativ, în temeiul art. 79 alin. (1) din  şi al art. 99 alin. (7) din Regulamentul Camerei Deputaţilor, deoarece, iniţial, acestea nu au făcut obiectul avizului Consiliului Legislativ, prevederile constituţionale menţionate fiind astfel golite de conţinut. În acest sens invocă Decizia Curţii Constituţionale nr. 710 din 6 mai 2009, publicată în Monitorul Oficial al României, Partea I, nr. 358 din 28 mai 2009.

472/1971Autorii sesizării arată că „declararea ca abuzive a preluărilor făcute în baza Decretului nr.  poate deschide calea către orice revendicare a oricăror documente preluate în baza acestui decret, anulând funcţia normală a Arhivelor Naţionale din orice stat civilizat, aducând prejudicii memoriei istorice a statului român şi a cetăţenilor săi". În continuare, apreciază că "retrocedarea în natură a documentelor care au aparţinut odată cultelor este o încălcare a drepturilor constituţionale. Nicăieri în lume nu se întâmplă acest lucru. În toate ţările civilizate există arhive centralizate. Arhivele Naţionale sunt o instituţie a statului român, iar ele nu pot fi devalizate".

Prin Decizia nr. 1575 din 7 decembrie 2011, Curtea Constituţională, examinând obiecţia de neconstituţionalitate, punctele de vedere ale preşedinţilor celor două Camere ale Parlamentului, precum şi punctul de vedere al Guvernului, raportul întocmit de judecătorul-raportor, notele scrise depuse la dosar de directorul general al Arhivelor Naţionale, dispoziţiile legii criticate, raportate la prevederile Constituţiei, precum şi Legea nr. 47/1992 privind organizarea şi funcţionarea Curţii Constituţionale, republicată, cu modificările ulterioare, a constatat că Legea pentru modificarea şi completarea Legii Arhivelor Naţionale nr. 16/1996 este neconstituţională pentru următoarele considerente:

· din analiza comparată a documentelor privind iniţierea şi desfăşurarea procesului legislativ în cauză, respectiv a propunerii legislative depuse de iniţiatori, a formei adoptate de Senat, ca primă Cameră sesizată, şi a celei adoptate de Camera Deputaţilor, cu rol de Cameră decizională, Curtea Constituţională a reţinut că sunt diferenţe majore de conţinut juridic între forma finală a legii şi forma proiectului de lege, modificările şi completările adoptate de Camera Deputaţilor dând o configuraţie deosebită, semnificativ diferită faţă de cea a proiectului de lege în forma adoptată de Senat;

· diferenţele de conţinut juridic dintre forma proiectului de lege adoptat de Senat, ca primă Cameră sesizată, şi a legii adoptate de Camera Deputaţilor, în calitate de Cameră decizională, sunt de natură să încalce principiul bicameralismului, în sensul că forma finală a legii, în redactarea adoptată de Camera decizională, se îndepărtează în mod substanţial de forma adoptată de Camera de reflecţie, ceea ce echivalează practic cu excluderea acesteia din urmă de la procesul de legiferare. Or, legea trebuie să fie rezultanta manifestării de voinţă concordante a ambelor Camere ale Parlamentului;

· ConstituţieiLegea criticată nu a fost deci adoptată în virtutea prerogativelor constituţionale ale Parlamentului conferite de art. 61 alin. (1), încălcându-se astfel şi principiul supremaţiei Curtea Constituţională a constatat că legea, în redactarea pe care a adoptat-o Camera Deputaţilor, se îndepărtează în mod substanţial atât de textul propunerii legislative, cât şi de obiectivele urmărite de această propunere.  prevăzut de prevederile constituţionale ale art. 1 alin. (5).

· ConstituţieÎn fine, Curtea Constituţională reţine că art. 79 din , reglementând instituţia Consiliului Legislativ, prevede la alin. (1) că acesta "avizează proiectele de acte normative". Totodată, potrivit art. 99 alin. (7) din Regulamentul Camerei Deputaţilor, republicat, cu modificările şi completările ulterioare, "Preşedintele comisiei sesizate în fond poate solicita punctul de vedere al Consiliului Legislativ cu privire la unele amendamente, punct de vedere care va fi trimis în termenul stabilit de comisie".
Senatul, în calitate de primă Cameră sesizată, în şedinţa din 13 iunie 2012, a adoptat Legea pentru modificarea şi completarea Legii Arhivelor Naţionale nr.16/1996, reexaminată ca urmare a Deciziei Curţii Constituţionale nr.1.575 din 7 decembrie 2011.

Potrivit dispoziţiilor art.147 alin.(2) din Constituţia României, republicată, şi ale art.134 din Regulamentul Camerei Deputaţilor, republicat, Comisia juridică, de disciplină şi imunităţi a reexaminat Legea pentru modificarea şi completarea Legii Arhivelor Naţionale nr.16/1996, ca urmare a Deciziei Curţii Constituţionale nr.1.575 din 7 decembrie 2011,  pe parcursul mai multor şedinţe, dezbaterile finalizându-se în şedinţa din 8 octombrie 2012.                     
Faţă de cele prezentate mai sus şi în urma opiniilor exprimate de către membrii Comisiei juridice, de disciplină şi imunităţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, Legea pentru modificarea şi completarea Legii Arhivelor Naţionale nr.16/1996, cu amendamentele admise, care sunt în Anexa nr. 1 la prezentul raport. Singurul amendament respins este înscris în Anexa nr. 2.
Potrivit dispoziţiilor art.147 alin.(2) din Constituţia României, republicată, şi ale art.134 din Regulamentul Camerei Deputaţilor, republicat, Comisia pentru cultură, arte, mijloace de informare în masă a reexaminat Legea pentru modificarea şi completarea Legii Arhivelor Naţionale nr.16/1996, ca urmare a Deciziei Curţii Constituţionale nr.1.575 din 7 decembrie 2011,  pe parcursul mai multor şedinţe, dezbaterile finalizându-se în şedinţa din 26 martie 2013.
În urma opiniilor exprimate, membrii Comisiei pentru cultură, arte, mijloace de informare în masă, au hotărât, cu majoritatea  voturilor parlamentarilor prezenţi în sală în momentul votului (14 voturi pentru şi o abţinere), să se supună plenului Camerei Deputaţilor, spre dezbatere şi adoptare, Legea pentru modificarea şi completarea Legii Arhivelor Naţionale nr.16/1996 ca urmare a Deciziei Curţii Constituţionale nr.1.575 din 7 decembrie 2011, cu amendamentele anexate. Amendamentele respinse de către membrii Comisiei pentru cultură, arte, mijloace de informare în masă  sunt  înscrise în Anexa nr. 2.la prezentul raport.

În urma dezbaterilor, cele două Comisii sesizate în fond propun plenului Camerei Deputaţilor, spre dezbatere şi adoptare, Legea pentru modificarea şi completarea Legii Arhivelor Naţionale nr.16/1996 ca urmare a Deciziei Curţii Constituţionale nr.1.575 din 7 decembrie 2011,, cu amendamentele  admise, care sunt în Anexa nr. 1 la prezentul raport. Amendamentele respinse sunt înscrise în Anexa nr. 2, care face parte integrantă din raport.
În raport cu obiectul şi conţinutul său, proiectul de lege face parte din categoria legilor ordinare.
                                                         PREŞEDINTE,                                                 PREŞEDINTE,                                                     

                                                     Liviu-Bogdan CIUCĂ                                   Gigel – Sorinel ŞTIRBU
                                                         SECRETAR,                                                      SECRETAR,
                                                Gabriel ANDRONACHE                                Florin – Costin PÂSLARU
       Consilieri parlamentari,                                                                                                                                                                                    Consilieri parlamentar,
       Rodica Penescu                                                                                                                                                                                                         Cristina Dan                                                                        

                                                                                                                                                                                                                                           Dan Kalber
Anexa nr. 1
AMENDAMENTE ADMISE:
	Nr.

crt.
	Text 
Legea Arhivelor Naţionale nr.16/1996
	Text Senat 

în urma reexaminării
	Text propus de Comisie

(autorul amendamentului)

	Motivarea

amendamentelor 



	1.
	
	LEGE pentru modificarea şi completarea Legii Arhivelor Naţionale nr. 16/1996


	Nemodificat
	

	2.
	
	Art. I. – Legea Arhivelor Naţionale nr.16/1996, publicată în Monitorul Oficial al României, Partea I, nr.71 din 9 aprilie 1996, cu modificările şi completările ulterioare, se modifică şi se completează după cum urmează:
	Nemodificat
	

	3.
	Art. 1.- Constituie izvoare istorice şi alcătuiesc Fondul Arhivistic Naţional al României documentele create de-a lungul timpului de către organele de stat, organizaţiile publice sau private economice, sociale, culturale, militare şi religioase, precum şi de către persoanele fizice. Acestor documente statul le asigură protecţie specială, în condiţiile prezentei legi.

	---------
	1. Articolul 1 se modifică şi va avea următorul cuprins:

„Art. 1.- Constituie izvoare istorice şi alcătuiesc Fondul Arhivistic Naţional al României documentele create de-a lungul timpului de către organele de stat, organizaţiile publice sau private economice, sociale, culturale, militare şi religioase, de către persoane fizice autorizate, profesionişti care îşi desfăşoară activitatea în baza unei legi speciale şi persoane fizice. Acestor documente statul le asigură protecţie specială, în condiţiile prezentei legi.”
(Autor: Comisia juridică, de disciplină şi imunităţi).

	Pentru introducerea unei categorii profesionale care îşi desfăşoară activitatea în baza unei legi speciale.

	4.
	Art. 18. - În cazul desfiinţării, în condiţiile legii, a unui creator de documente, persoană juridică, fără ca activitatea acestuia să fie continuată de altul, documentele cu valoare istorică, în sensul prevederilor art. 2, cât şi cele cu valoare practică, în baza cărora se eliberează copii, certificate şi extrase privind drepturile referitoare la stagiile de cotizare la asigurări sociale ale cetăţenilor, vor fi preluate de Arhivele Naţionale sau de direcţiile judeţene ale Arhivelor Naţionale. 

	1. Articolul 18 va avea următorul cuprins:

”Art. 18.- (1) În cazul declarării falimentului, în condiţiile legii, a unui creator de documente, fără ca activitatea acestuia să fie continuată de altul, documentele cu valoare istorică, în sensul prevederilor art. 2, se preiau de Arhivele Naţionale sau de serviciile judeţene/Serviciul municipiului Bucureşti ale/al Arhivelor Naţionale, iar documentele cu valoare practică, în baza cărora se eliberează copii, certificate şi extrase privind drepturile referitoare la stagiile de cotizare la asigurările sociale ale cetăţenilor se predau, pe bază de contract, operatorilor economici autorizaţi în prestarea de servicii arhivistice.
	2. Articolul 18 se modifică şi va avea următorul cuprins:

Art. 18.- (1) Nemodificat
	

	5.
	
	------------
	(2) În cazul încetării, în condiţiile legii, a activităţii unei persoane fizice autorizate sau a activităţii unui profesionist care îşi desfăşoară  activitatea în baza unei legi speciale, care sunt creatori de documente, sau în cazul în care aceştia solicită, în mod expres, preluarea arhivei deja create, documentele care alcătuiesc arhiva se pot prelua de către persoana fizică asociată, de către profesionistul asociat, sau de către organizaţia profesională din care aceştia fac parte, la solicitarea expresă a acestora.
(Autor: Comisia juridică, de disciplină şi imunităţi).

	Amendament de corelare cu modificările aduse la art. 1

	6.
	(2) Documentele cu valoare practică prevăzute la alin. 1 se preiau după înfiinţarea în cadrul Arhivelor Naţionale şi al direcţiilor judeţene ale Arhivelor Naţionale a unor structuri specializate, cu asigurarea, în condiţiile legii, a resurselor umane şi logistico-financiare necesare. 


	(2) Documentele cu valoare practică, în baza cărora se eliberează copii, certificate şi extrase privind drepturile cetăţenilor referitoare la stagiile de cotizare în sistemul unitar de pensii publice, aflate la casele teritoriale de pensii, se predau cu prioritate, pe bază de contract, operatorilor economici autorizaţi în prestarea de servicii arhivistice, la cererea acestora.

2.      
	(3) Nemodificat
	Renumerotare

	7. 
	(3) Documentele cu valoare practică, în baza cărora se eliberează copii, certificate şi extrase privind drepturile cetăţenilor referitoare la stagiile de cotizare în sistemul public de pensii, aflate la casele teritoriale de pensii, se preiau, în condiţiile alin. 2, pe bază de inventar şi procesverbal de predare-preluare, întocmite potrivit modelelor prevăzute în anexele nr. 2 şi 3. 


	(3) În cazul persoanelor juridice pentru care s-a declarat falimentul, finanţarea transferului arhivei către un operator economic autorizat să presteze servicii arhivistice se va face, cu prioritate, de către lichidator, din fondul de lichidare, în condiţiile art.4 din Legea nr.85/2006 privind procedura insolvenţei, cu modificările şi completările ulterioare sau, după caz, din averea debitorului.

3. 
	(4) Nemodificat
	Renumerotare

	8.
	(4) Asigurarea structurilor specializate prevăzute la alin. 2 se realizează cu încadrarea în numărul de posturi şi credite bugetare aprobate Ministerului Administraţiei şi Internelor, prin legile bugetare anuale." 


	(4) În vederea realizării activităţilor prevăzute la alin. (1)-(3) se instituie obligaţia notificării Arhivelor Naţionale sau, după caz, a serviciilor judeţene/Serviciul Municipiului Bucureşti ale/al Arhivelor Naţionale, după cum urmează:

a) de către lichidatori: cu privire la deschiderea procedurii insolvenţei unui creator sau deţinător de documente şi, în termen de 15 zile de la încheierea contractelor prevăzute la alin. (1) cu privire la datele de identificare ale operatorilor economici autorizaţi în prestarea de servicii arhivistice cărora le-au fost predate spre păstrare şi administrare documentele creatorilor dizolvaţi;

b) de către operatorii economici prevăzuţi la lit. a), cu respectarea termenului de 15 zile de la încheierea contractelor prevăzute la alin. (1) cu privire la documentele preluate în baza contractelor prevăzute la alin. (1);

c) de către persoane fizice sau juridice, inclusiv casele teritoriale de pensii, ce au în păstrare sau custodie arhivele creatorilor de documente desfiinţaţi cu privire la predarea arhivei şi, în termen de 15 zile de la încheierea contractelor prevăzute la alin.(1), cu privire la datele de identificare ale operatorilor economici autorizaţi în prestarea de servicii arhivistice cărora le-au fost predate spre păstrare şi administrare documentele creatorilor dizolvaţi.

	(5) Nemodificat
	Renumerotare


	9.
	
	(5)    În scopul informării publice, se instituie obligaţia de a publica informaţii relevante privind situaţia documentelor preluate de la creatorii dizolvaţi, astfel:

a)  pentru operatorii economici prevăzuţi la alin. (1), prin orice mijloace accesibile publicului;
b)  pentru Arhivele Naţionale, ca urmare a notificării prevăzute la alin. (4), prin pagina proprie de internet.”
	(6) Nemodificat
a) Nemodificat.
b) pentru Arhivele Naţionale, ca urmare a notificării prevăzute la alin. (5), prin pagina proprie de internet.”
( Amendament al Comisiilor)
	Amendament de corelare.

	10.
	Art. 181 .- (1) Creatorii şi/sau deţinătorii de documente, persoane juridice, care îşi schimbă regimul de proprietate sau îşi modifică obiectul de activitate, precum şi noii deţinători care preiau patrimoniul au obligaţia să dispună măsuri pentru păstrarea, conservarea şi evidenţa arhivei, în condiţiile prevăzute de lege.


	2. Articolul 181 va avea următorul cuprins:

”Art. 181. – (1) Operatorii economici pot presta servicii de păstrare, conservare, restaurare, legătorie, prelucrare arhivistică şi utilizare a documentelor cu valoare practică pe care le deţin, denumite în continuare servicii arhivistice, numai după obţinerea autorizaţiei de funcţionare din partea Arhivelor Naţionale sau a serviciilor sale judeţene/Serviciul municipiului Bucureşti, ale/al Arhivelor Naţionale, după caz.
	2. Nemodificat

Nemodificat

	

	11.
	(2)Unităţile prevăzute la alin. 1 sunt obligate să ia măsuri împotriva distrugerii, degradării, sustragerii ori comercializării fără drept a documentelor din arhivă.


	(2)    Autorizaţia de funcţionare se eliberează, contra cost, conform prevederilor legale, pentru unul sau mai multe servicii arhivistice, dacă sunt îndeplinite cumulativ condiţiile referitoare la:

a) competenţa profesională – operatorul economic dispune de personal angajat cu contract de muncă, având pregătirea profesională necesară prestării serviciilor arhivistice;

b) baza materială – operatorul economic dispune de resurse materiale suficiente, precum: echipamente, spaţii, dotări pentru personal în vederea începerii şi desfăşurării activităţilor prevăzute la alin. (1);

c) existenţa unor reglementări interne de practică arhivistică, în conformitate cu prevederile legii.


	
	

	12.
	(3) Depozitarea documentelor prevăzute la alin. 2 se face în spaţii şi în condiţiile corespunzătoare, avizate de Arhivele Naţionale sau de direcţiile judeţene ale Arhivelor Naţionale, după caz.


	(3) Autorizaţia de funcţionare se eliberează pentru o perioadă de 3 ani şi poate fi reînnoită pentru aceeaşi perioadă.

	Nemodificat
	

	
	 (4) Carnetele de muncă se predau titularilor de drept ori succesorilor legali ai acestora, după caz.
	 (4) Autorizaţia de funcţionare se reînnoieşte obligatoriu, înainte de împlinirea perioadei prevăzute la alin.(3), în cazul schimbării sediului principal, fuziunii sau divizării operatorului economic autorizat să presteze servicii arhivistice.

	
	

	13.
	
	(5) Pentru reînnoirea autorizaţiei de funcţionare, operatorul economic autorizat să presteze servicii arhivistice depune la Arhivele Naţionale sau la serviciile sale judeţene/Serviciul municipiului Bucureşti ale/al Arhivelor Naţionale, după caz, documentaţia actualizată care face dovada îndeplinirii condiţiilor prevăzute la alin.(2).


	Nemodificat
	

	14.
	
	   3. După articolul 181 se introduc şase noi articole, art.182-187, cu următorul cuprins:

	3. După articolul 181 se introduc şapte noi articole, art.182-188, cu următorul cuprins:

( Amendament al Comisiilor)
	Amendament de tehnică legislativă.

	
	
	“Art.182. – (1) Autorizaţia de funcţionare se suspendă de Arhivele Naţionale sau de serviciile sale judeţene/Serviciul municipiului Bucureşti ale/al Arhivelor Naţionale, după caz, pentru o perioadă care nu va putea depăşi 3 luni, în următoarele situaţii:

a)
când se constată că operatorul economic autorizat să presteze servicii arhivistice nu mai îndeplineşte condiţiile care au stat la baza eliberării acesteia, conform art.181 alin.(2);

b)
când operatorul economic autorizat să presteze servicii arhivistice desfăşoară alte servicii arhivistice decât cele pentru care s-a eliberat autorizaţia de funcţionare;

c)
când operatorul economic autorizat să presteze servicii arhivistice a fost sancţionat contravenţional de cel puţin 3 ori într-un an, pentru fapte prevăzute de prezenta lege. 

(2) Suspendarea autorizaţiei de funcţionare intră în vigoare în termen de 5 zile de la data notificării de către Arhivele Naţionale sau serviciile sale judeţene/Serviciul municipiului Bucureşti ale/al Arhivelor Naţionale, după caz.

(3) Suspendarea autorizaţiei de funcţionare constă în interzicerea dreptului operatorului economic care prestează servicii arhivistice de a încheia contracte privind prestarea de servicii arhivistice. Pe perioada suspendării şi până la data stabilită în notificarea prevăzută la alin.(2), operatorul economic autorizat să presteze servicii arhivistice are obligaţia de a dispune măsurile necesare pentru înlăturarea sau încetarea situaţiilor care au stat la baza suspendării.

(4) Contractele prevăzute la alin.(3), încheiate pe perioada suspendării, sunt lovite de nulitate absolută.
	Art.182. – Nemodificat.
	

	15.
	
	    Art. 183. -
(1) Autorizaţia de funcţionare se retrage de către Arhivele Naţionale sau de către  serviciile judeţene/Serviciul municipiului Bucureşti ale/al Arhivelor Naţionale, după caz, în următoarele situaţii:

a)
la cererea operatorului economic autorizat să presteze servicii arhivistice;

b)
când operatorul economic autorizat să presteze servicii arhivistice a furnizat documente conţinând informaţii eronate cu ocazia solicitării eliberării/reînnoirii autorizaţiei de funcţionare;

c)
când, la împlinirea perioadei de suspendare a autorizaţiei de funcţionare dispuse potrivit art.182 alin.(1) lit.a), operatorul economic nu îndeplineşte condiţiile care au stat la baza eliberării acesteia;

d)
când operatorul economic autorizat să presteze servicii arhivistice nu respectă interdicţia stabilită la art.182 alin.(3) sau nu-şi îndeplineşte obligaţiile ce îi revin până la data stabilită în notificarea comunicată de Arhivele Naţionale sau de serviciil judeţene/Serviciul municipiului Bucureşti ale/al Arhivelor Naţionale, după caz;

e)
în cazul suspendării autorizaţiei de funcţionare, de două ori într-un interval de un an;

f)
când operatorul economic autorizat să presteze servicii arhivistice nu a desfăşurat servicii arhivistice timp de 2 ani de la data eliberării autorizaţiei de funcţionare.


(2) Autorizaţia de funcţionare se retrage:

a)
de la data solicitată de operatorul economic autorizat să presteze servicii arhivistice;

b)
în termen de 30 zile de la data notificării de către Arhivele Naţionale sau de către serviciile judeţene/Serviciul municipiului  Bucureşti ale/al Arhivelor Naţionale, după caz,  în  situaţiile  prevăzute la alin.(1) lit.b)-f).


	Art.183. – Nemodificat.
	

	16.
	
	  Art. 184 – (1) Contractele având ca obiect prestarea de servicii arhivistice trebuie să conţină clauze exprese referitoare la transferul documentelor preluate de operatorul economic autorizat să presteze servicii arhivistice, în cazul încetării activităţii acestuia, către un alt operator economic autorizat să presteze servicii arhivistice.

(2) Contractele încheiate cu nerespectarea obligaţiei prevăzute la alin.(1) sunt lovite de nulitate absolută.


	Art.184. – Nemodificat.
	

	17.
	
	 Art. 185- Procedura de notificare şi conţinutul notificării prevăzută la art.18 alin.(4), datele care se introduc în registrul prevăzut la art. 187 alin. (1) şi condiţiile privind gestionarea acestuia, precum şi procedurile de eliberare, reînnoire, suspendare sau retragere a autorizaţiei se stabilesc prin norme metodologice, aprobate prin ordin al ministrului administraţiei şi internelor, care se publică în Monitorul Oficial al României, Partea I.


	Art.185. – Art. 185- Procedura de notificare şi conţinutul notificării prevăzută la art.18 alin.(5), datele care se introduc în registrul prevăzut la art. 187 alin. (1) şi condiţiile privind gestionarea acestuia, precum şi procedurile de eliberare, reînnoire, suspendare sau retragere a autorizaţiei se stabilesc prin norme metodologice, aprobate prin ordin al ministrului afacerilor interne, care se publică în Monitorul Oficial al României, Partea I.

. ( Amendament al Comisiilor)

	Amendament de corelare şi actualizarea termenilor.

	18.
	
	  Art. 186 – (1)  Creatorii şi/sau deţinătorii de documente, persoane juridice, care îşi schimbă regimul de proprietate sau îşi modifică obiectul de activitate, precum şi noii deţinători care preiau patrimoniul au obligaţia să dispună măsuri pentru păstrarea, conservarea şi evidenţa arhivei, în condiţiile prevăzute de lege.

(2) Creatorii şi/sau deţinătorii de documente prevăzuţi la alin.(1), precum şi operatorii economici autorizaţi în prestarea de servicii arhivistice sunt obligaţi să ia măsuri împotriva distrugerii, degradării, sustragerii ori comercializării fără drept a documentelor din arhivă.

(3) Depozitarea documentelor prevăzute la alin.(2) se face în spaţii şi în condiţii corespunzătoare, avizate de Arhivele Naţionale sau de serviciile judeţene/Serviciul Municipiului Bucureşti ale/al Arhivelor Naţionale, după caz.

    (4) Carnetele de muncă se predau titularilor de drept ori succesorilor legali ai acestora, după caz.

	Art.186. – Nemodificat.
	

	19.
	
	  Art. 187 – (1) Arhivele Naţionale asigură evidenţa generală a operatorilor economici autorizaţi să presteze servicii arhivistice, prin Registrul operatorilor economici prestatori de servicii arhivistice.

(2) Registrul prevăzut la alin.(1) are caracter de document public. Accesul persoanelor la aceste informaţii se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public.
	Art.187. – Nemodificat.


	

	20.
	
	
	Art. 188 – (1) Prin excepţie de la prevederile prezentei legi, birourile notariale, camerele notarilor publici şi Uniunea Naţională a Notarilor Publici din România, după caz, sunt singurele entităţi care deţin, administrează, conservă şi protejează arhivele notariale. Aceste entităţi îşi exercită atribuţiile prevăzute de prezentul alineat, fără îndeplinirea vreunei condiţii prealabile de autorizare.

(2) Birourile notariale, camerele notarilor publici si Uniunea Naţională a Notarilor Publici, după caz, pot deţine, administra, conserva şi proteja şi alte arhive decât cele notariale, cu îndeplinirea tuturor condiţiilor prevăzute de prezenta lege.”
( Autor: Comisia juridică, de disciplină şi imunităţi.)
	

	21.
	Art. 21. – (1) Creatorii de documente sau, după caz, persoanele juridice succesoare ale acestora sunt obligaţi să elibereze, potrivit legii, la cererea persoanelor fizice şi a persoanelor juridice, certificate, copii şi extrase de pe documentele pe care le creează, inclusiv de pe cele pentru care nu s-a împlinit termenul prevăzut la art. 13, dacă acestea se referă la drepturi care îl privesc pe solicitant.

(2) Serviciile prestate de către Arhivele Naţionale pentru rezolvarea solicitărilor persoanelor fizice şi ale persoanelor juridice se efectuează, contra cost, în condiţiile prevăzute de lege."
	4. Articolul 21 va avea următorul cuprins:

       Art. 21.- (1) Creatorii ori deţinătorii de documente sau, după caz, succesorii în drepturi ai acestora, sunt obligaţi să elibereze, potrivit legii, la cererea persoanelor fizice şi a persoanelor juridice, certificate, adeverinţe, copii şi extrase de pe documentele pe care le creează ori le deţin, inclusiv de pe cele pentru care nu s-a împlinit termenul prevăzut la art.13, dacă acestea se referă la drepturi care îl privesc pe solicitant.

     (2) Serviciile prestate de către Arhivele Naţionale pentru rezolvarea solicitărilor persoanelor fizice şi ale persoanelor juridice se efectuează, contra cost, în condiţiile prevăzute de lege.

    (3) Serviciile arhivistice prestate în condiţiile alin.(1) de către operatorii economici autorizaţi în prestarea de servicii arhivistice se efectuează contra cost, pe baza unor tarife ale căror limite maxime sunt stabilite de Uniunea Naţională a Practicienilor în Insolvenţă din România, cu avizul Arhivelor Naţionale.


	4. Nemodificat

	

	22.
	Art.29.

................................................
h) nerespectarea prevederilor art. 18, 181 şi ale art. 21 alin. 1.


	5. La articolul 29, litera h) va avea următorul cuprins:

h) nerespectarea obligaţiilor prevăzute la art. 18 alin. (3) şi alin. (4) lit. a), art. 181  alin.(1) şi (4), art. 186 şi art. 21 alin.(1), precum şi practicarea de servicii arhivistice cu depăşirea limitelor maxime stabilite potrivit art.21 alin.(3).”


	5. Litera h) a articolului 29 se modifică şi va avea următorul cuprins:

h) nerespectarea obligaţiilor prevăzute la art. 18 alin. (4) şi alin. (5) lit. a), art. 181  alin.(1) şi (4), art. 186 şi art. 21 alin.(1), precum şi practicarea de servicii arhivistice cu depăşirea limitelor maxime stabilite potrivit art.21 alin.(3).”

( Amendament al Comisiilor)
	Amendament de tehnică legislativă ca urmare a modificării art. 18.

	23.
	
	6. La articolul 29, după litera h) se introduce o nouă literă, lit. i), cu următorul cuprins: 

“i) nerespectarea de către toţi creatorii şi deţinătorii de documente a condiţiilor de păstrare, conservare, punere în valoare, publicitate, precum şi a celor de acces la documente, în condiţiile legii.”
	6. Nemodificat
	

	24.
	
	Art. II.- (1) Operatorii economici care, la data intrării în vigoare a prezentei legi, prestează servicii arhivistice au obligaţia ca în termen de un an de la data intrării în vigoare a prezentei legi să solicite eliberarea autorizaţiei de funcţionare, în condiţiile Legii nr.16/1996, cu modificările şi completările ulterioare, precum şi cu cele aduse prin prezenta lege.

(2) Operatorii economici prestatori de servicii arhivistice care, la data împlinirii termenului prevăzut la alin.(1), nu îndeplinesc condiţiile stabilite de Legea nr.16/1996, cu modificările şi completările ulterioare, precum şi cu cele aduse prin prezenta lege, îşi încetează activitatea în domeniul serviciilor arhivistice.

    (3) Sancţiunea prevăzută la art.184 alin.(2) din Legea nr.16/1996, cu modificările şi completările ulterioare, precum şi cu cele aduse prin prezenta lege, operează şi în cazul contractelor încheiate anterior intrării în vigoare a prezentei legi, dacă la data împlinirii termenului prevăzut la alin.(1) nu respectă prevederile Legii nr.16/1996, cu modificările şi completările ulterioare, precum şi cu cele aduse prin prezenta lege.
	Art. II.- Nemodificat.
	

	25.
	
	
	Art. III.- Arhivele create de către persoanele prevăzute la art. 1 din Legea nr.16/1996, cu modificările şi completările ulterioare, precum şi cu cele aduse prin prezenta lege, şi preluate în custodie de către persoane juridice, pe baza acordului Arhivelor Naţionale, până la data intrării în vigoare a prezentei legi, rămân în custodia acelor persoane juridice.
(Autor: Comisia juridică, de disciplină şi imunităţi)
	

	26.
	
	Art. III.- (1) În cazul creatorilor de documente desfiinţaţi la intrarea în vigoare a prezentei legi şi a căror arhivă există, documentele cu valoare istorică în sensul prevederilor art.2 din Legea nr.16/1996, cu modificările şi completările ulterioare, precum şi cu cele aduse prin prezenta lege, se preiau de către Arhivele Naţionale sau de către serviciile judeţene/Serviciul municipiului Bucureşti ale/al Arhivelor Naţionale, iar documentele cu valoare practică, în baza cărora se eliberează copii, certificate şi extrase privind drepturile referitoare la stagiile de cotizare la asigurările sociale ale cetăţenilor se predau, pe bază de contract, operatorilor economici autorizaţi în prestarea de servicii arhivistice.

(2) În cazul creatorilor de documente desfiinţaţi la intrarea în vigoare a prezentei legi, ale căror documente se află în păstrare sau în custodie la persoane fizice sau juridice, inclusiv la casele teritoriale de pensii, finanţarea transferului arhivei către un operator economic autorizat să presteze servicii arhivistice se va face din bugetul operatorului autorizat de servicii arhivistice.

(3) Pentru situaţia prevăzută la alin.(1), prevederile art.18 alin. (4) şi (5) din Legea nr.16/1996, cu modificările şi completările ulterioare, precum şi cu cele aduse prin prezenta lege, se aplică în mod corespunzător.


	Art. IV.-(1) nemodificat
(2) Nemodificat

(3) Pentru situaţia prevăzută la alin.(1), prevederile art.18 alin. (5) şi (6) din Legea nr.16/1996, cu modificările şi completările ulterioare, precum şi cu cele aduse prin prezenta lege, se aplică în mod corespunzător.
( Amendament al Comisiilor)

	Amendament de corelare.

	27.
	
	Art. IV. –  În termen de 60 de zile de la data intrării în vigoare a prezentei legi se aprobă, prin ordin al ministrului administraţiei şi internelor, normele metodologice prevăzute la art. 185 din Legea nr.16/1996, cu modificările şi completările ulterioare, precum şi cu cele aduse prin prezenta lege.


	Art. V.- În termen de 60 de zile de la data intrării în vigoare a prezentei legi se aprobă, prin ordin al ministrului afacerilor interne, normele metodologice prevăzute la art. 185 din Legea nr.16/1996, cu modificările şi completările ulterioare, precum şi cu cele aduse prin prezenta lege.
( Amendament al Comisiilor)
	Actualizarea textul conform actualei denumiri a  ministerului.

	28.
	
	Art. V. - Legea Arhivelor Naţionale nr. 16/1996, publicată în Monitorul Oficial al României, Partea I, nr. 71 din 9 aprilie 1996, cu modificările şi completările ulterioare, precum şi cu cele aduse prin prezenta lege se va republica, dându-se textelor o nouă numerotare.


	Art. VI.- Nemodificat.


	


Anexa nr. 2
AMENDAMENTE RESPINSE:

	Nr.

crt.
	Text 

Legea Arhivelor Naţionale nr.16/1996
	Text Senat 

în urma reexaminării
	Text propus de Comisie

(autorul amendamentului)
	Motivarea 

1.Argumente pentru susţinere

2Argumente pentru respingere
	Cameră decizională

	1
	Art. 18.- (3) Documentele cu valoare practică, în baza cărora se eliberează copii, certificate şi extrase privind drepturile cetăţenilor referitoare la stagiile de cotizare în sistemul public de pensii, aflate la casele teritoriale de pensii, se preiau, în condiţiile alin. 2, pe bază de inventar şi procesverbal de predare-preluare, întocmite potrivit modelelor prevăzute în anexele nr. 2 şi 3. 


	Art. 18.- (3) În cazul persoanelor juridice pentru care s-a declarat falimentul, finanţarea transferului arhivei către un operator economic autorizat să presteze servicii arhivistice se va face, cu prioritate, de către lichidator, din fondul de lichidare, în condiţiile art.4 din Legea nr.85/2006 privind procedura insolvenţei, cu modificările şi completările ulterioare sau, după caz, din averea debitorului.

4. 
	Alineatul (3) al articolului 18 se modifică şi va avea următorul cuprins:

Art. 18.- (3) În cazul persoanelor juridice pentru care au fost declarate în faliment printr-o hotărâre irevocabilă, finanţarea transferului arhivei către un operator economic autorizat să presteze servicii arhivistice se va face din averea entităţii debitoare intrate în faliment, fiind considerată cheltuială de lichidare conform Legii nr.85/2006 privind procedura insolvenţei, cu modificările şi completările ulterioare. În cazul în care societatea nu dispune de resurse financiare pentru acoperirea cheltuielilor de transfer al arhivei, lichidatorul va utiliza poliţa de asigurare obligatorie, pe care toate entităţile ce ar putea fi supuse procedurii falimentului vor trebui să o deţină, în calitate de creatori de arhivă, în vederea acoperirii cheltuielilor de transfer al arhivei.
Autor: deputat Mircea Grosaru
	1.
2. Prin vot, membrii celor două Comisii au apreciat că amendamentul propus nu se justifică, textul adoptat de Senat fiind acoperitor.
	Camera Deputaţilor.

	2
	Art. 19. - Documentele care fac parte din Fondul Arhivistic Naţional al României o dată intrate, potrivit legii, în depozitele Arhivelor Naţionale şi/sau ale direcţiilor judeţene ale Arhivelor Naţionale, nu mai pot fi retrase din administrarea acestora, cu excepţia celor predate în custodie.


	
	După punctul 3 se introduc două noi puncte, 
având următoarea formulare: 

31. Articolul 19 se modifică şi va avea următorul cuprins:
„Art. 19. - Documentele care fac parte din Fondul Arhivistic Naţional al României o dată intrate, potrivit legii, în depozitele Arhivelor Naţionale şi/sau ale direcţiilor judeţene/Serviciul municipiului Bucureşti ale/al Arhivelor Naţionale, după caz, nu mai pot fi retrase din administrarea acestora, cu excepţia celor predate în custodie sau preluate în mod abuziv de la cultele religioase, în baza Decretului nr. 153/1950 pentru predarea arhivelor confesionale de stare civilă către Oficiile de Stare Civilă, respectiv Decretului nr. 472/1971 privind Fondul Arhivistic Naţional al republicii Socialiste România, cu modificările ulterioare.”
32. După articolul 19 se introduc două noi articole, art. 191 şi 192, cu următorul cuprins:

Art. 191  .- (1) Cererea de revendicare a documentelor prevăzute la art. 19 se depune la Arhivele Naţionale sau la serviciile judeţene/Serviciul municipiului Bucureşti ale/al Arhivelor Naţionale. Răspunsul la solicitare se comunică în termen de 30 de zile şi poate fi atacat în termen de 15 zile de la comunicare la judecătoria în a cărei rază teritorială îşi are sediul arhiva. Predarea documentelor se va realiza în decursul unui an calendaristic.

(2) Retrocedarea în natură a fondurilor arhivistice preluate în mod abuziv de la cultele religioasese realizează numai dacă beneficiarul retrocedării asigură păstrarea, conservarea, accesul publicului, punerea în valoare şi publicitatea fondurilor arhivistice, conform prevederilor legale. În situaţia în care, după retrocedare, aceste condiţii nu se mai respectă, fondul arhivistic respectiv este preluat în custodia Arhivelor Naţionale.

(3) Fondurile arhivistice a căror păstrare, conservare, acces al publicului, punere în valoare şi publicitate nu pot fi asigurate rămân în custodia Arhivelor Naţionale, fostul proprietar obţinând nuda proprietate.

(4) Fondurile arhivistice preluate în mod abuziv de la cultele religioase se retrocedează episcopatelor cultelor respective. Prevederile alin. (2) şi (3), precum şi le art. 23 din prezenta lege se aplică în mod corespunzător.

Art. 192. -  Retrocedarea în natură a fondurilor arhivistice preluate în mod abuziv de la cultele religioase se realizează numai după executarea unui microfilm pentru fiecare document ce urmează a fi predat, care va rămâne în administrarea Arhivelor Naţionale.”    

Autor: deputat

Márton Árpád-Francisc
	1. Punctele propuse sau regăsit în legea reexaminată fiind eliminate de Senat deşi Curtea Constituţională nu a avut problemă pe fondul reglementat de ele. Având în vedere că Senatul a dezbătut aceste puncte, chiar dacă le-a eliminat nu se mai susţine încălcarea bicameralismului.

2.Prin vot, membrii Comisiei au decis că amendamentul propus nu se justifică.
	Camera Deputaţilor

